《宿普圆寺二首》
宋代·赵企

芒鞋侵晓踏青霜，九里松阴引兴长。
云雾浅深山变态，风烟舒卷水晶光。
千岩寒月笼疏薄，一笛西风度渺茫。
短艇不来人意懒，谁知搔首正相望。

作者简介：赵企字循道，南陵（今属安徽）人。宋神宗时进士，仕至礼部员外郎。大观年间，为绩溪令。宣和初，通判台州。仕至礼部员外郎。事迹散见于《宋诗纪事》卷三八、《宋诗纪事小传补正》卷二。企“以长短句词得名，所为诗亦工，恨不多见”